শম্ভু মিত্র
শম্ভু মিত্রের জন্ম কলকাতার ভবানীপুর অঞ্চলে মাতামহ ডাঃ আদিনাথ বসুর গৃহে। তাঁর পিতার নাম শরৎকুমার বসু ও মাতার নাম শতদলবাসিনী দেবী। শম্ভু মিত্রের পৈতৃক নিবাস ছিল হুগলি জেলার কলাছাড়া গ্রামে। বালিগঞ্জ গভর্নমেন্ট স্কুলে বিদ্যালয় শিক্ষা সমাপ্ত করে ভরতি হন সেন্ট জেভিয়ার্স কলেজে। তবে কলেজের পাঠ সমাপ্ত করেননি। ১৯৩৯ সালে রংমহলে যোগদানের মাধ্যমে বাণিজ্যিক নাট্যমঞ্চে তাঁর পদার্পণ। পরে যোগ দিয়েছিলেন মিনার্ভায়। নাট্যনিকেতনে "কালিন্দী" নাটকে অভিনয়ের সূত্রে সেযুগের কিংবদন্তি নাট্যব্যক্তিত্ব শিশিরকুমার ভাদুড়ীর সঙ্গে আলাপ হয়। পরবর্তীকালে শিশিরকুমার ভাদুড়ীর প্রযোজনায় "আলমগীর" নাটকে অভিনয়ও করেছিলেন। কিন্তু এই সময় থেকেই শিশিরকুমারের থেকে আলাদা সম্পূর্ণ নিজস্ব এক নাট্যঘরানা তৈরিতে উদ্যোগী হন শম্ভু মিত্র।
রাগিনী খান্না
খান্নার পিতামাতা হলেন প্রভীন খান্না ও কামিনী খান্না। তিনি তাঁদের দ্বিতীয় সন্তান। তাঁর বড় ভাই অমিত খান্নাও হলেন একজন অভিনেতা, যিনি "ইয়ে দিল চাহে মোর" নামের একটি ধারাবাহিক নাটকে কাজ করেন তাঁর মাতা, কামিনী খান্না হলেন একজন লিখিকা, মিউজিক ডাইরেক্টর, গায়িকা, উপস্থাপিকা ও সাথে 'বিউটি উইথ এস্ট্রোলজি'র স্থাপিকা। তিনি ক্লাসিক্যাল গায়িকা নির্মলা দেবী ও চল্লিশের দশকের নায়ক অরুণ আহুজার নাতনী। তিনি বলিউড তারকা গোবিন্দের ভাইঝি এবং ক্রুশ্না অভিষেক(অভিনেতা, স্ট্যান্ড-আপ কৌতুকাভিনেতা), আর্তি সিংহ (টিভি অভিনেত্রী) এবং সৌম্য সেথ (টিভি অভিনেত্রী)-এর চাচাত বোন। ২০১৫ সালের অক্টোবর মাসে রাগিনীর পিতা মৃত্যুবরণ করেন।